Coordenadas: 43°19′33″N 8°24′26″O﻿ / ﻿43.325833333333, -8.4072222222222

| Facultade de Filoloxía da Coruña |
| --- |
|  |
| Universidade: | Facultade de Filoloxía da Coruña |
| Localización: | A Coruña |
| Campus: | A Zapateira |
| Enderezo: |  |
| Ano de fundación: |  |
| Decano: |  |
| Docentes: |  |
| Estudantes: |  |
| Teléfono: |  |
| Correo electrónico: |  |
| Páxina web: |  |

A **Facultade de Filoloxía da Coruña** é un centro educativo da Universidade da Coruña situado no campus da Zapateira.

Historia
--------

Os estudos de Filoloxía na Coruña remóntanse ao ano 1972, cando se comezou a impartir no antigo Colexio Universitario o primeiro ciclo das licenciaturas en Filoloxía Hispánica, Románica e Xermánica. Os estudos comezaron en pavillóns provisionais no Campus de Riazor, no centro urbano, para posteriormente trasladarse ó Campus da Zapateira.

Coa creación da Universidade da Coruña e da Facultade de Humanidades (1989), completáronse os segundos ciclos de Filoloxía Hispánica (1990), nas subseccións de Español e Galego-portugués, e de Filoloxía Inglesa (1993). En 1995, a Facultade trasládase do Campus da Zapateira a un novo edificio no Campus de Elviña. Ese mesmo ano créase a Facultade de Filoloxía por desmembración, xunto coa Facultade de Ciencias da Educación, da antiga Facultade de Humanidades. Finalmente, en 2003 a Facultade de Filoloxía trasládase de novo ó Campus da Zapateira, onde ocupa un edificio situado na parte alta do campus.

A implantación do Espazo Europeo de Educación Superior determinou que as antigas licenciaturas deran paso no curso 2009/2010 ós novos títulos de grao e mestrado.

Titulacións
-----------

Está en proceso de adaptación ó EEES nado a raíz do proceso de Bologna. Tras esta reforma universitaria, na Facultade impártense os graos en español (estudos lingüísticos e literarios), en galego e portugués (estudos lingüísticos e literarios), e en inglés (estudos lingüísticos e literarios).

Impártense tamén os mestrados en lingua e usos profesionais, en lingüística e as súas aplicacións, e mais en lingüística galega.

Desde o curso 2011/2012 impártese tamén o Mestrado en Literatura, cultura e diversidade nas especialidades de español, inglés e galego-portugués.

Equipo decanal
--------------

A actual decana é Teresa López Fernández, elixida nas eleccións celebradas o 21 de xaneiro de 2005 e reelixida o 4 de marzo de 2009. María José Martínez López, anterior decana da Facultade, ocupa actualmente o posto de vicerreitora de Estudantes e Relacións Internacionais da UDC

Departamentos
-------------

Os departamentos dos que consta a Facultade son Filoloxía española e latina, Galego-portugués, francés e lingüística, e Filoloxía inglesa.

Notas
-----

1. ↑  "Decanato da Facultade de Filoloxía da Coruña (consultado o 12 de marzo de 2011)". Arquivado dende o orixinal o 25 de setembro de 2011. Consultado o 11 de marzo de 2011.
2. ↑  Vicerreitoría de Estudantes e Relacións Internacionais da Universidade da Coruña (consultado o 12 de marzo de 2011)[*Ligazón morta*]
3. ↑  "Departamentos da Facultade de Filoloxía da UDC (consultado o 12 de marzo do 2011)". Arquivado dende o orixinal o 09 de maio de 2011. Consultado o 12 de marzo de 2011.

Véxase tamén
------------

|  |  |
| --- | --- |
|  | A Galipedia ten un portal sobre: ***A Coruña*** |

### Outros artigos

* Filoloxía
* Universidade da Coruña

### Ligazóns externas

Páxina web da Facultade